
A koszovói függetlenségi nyilatkozat és az ehhez vezető út a Nemzetközi Bíróság tanácsadó véleménye tükrében

A dolgozat – annak címéből következően – a Nemzetközi Bíróság koszovói függetlenségi nyilatkozathoz kapcsolódó tanácsadó véleményét kívánja bemutatni illetve az azt megelőző történelmi-jogi előzményekhez kíván áttekintést nyújtani.
A történeti felvezetés (ennek főbb csomópontjai a török berendezkedés, majd Jugoszláv Szocialista Szövetségi Köztársaság illetve a délszláv háború) conditio sine qua non-ja a szerb álláspont, valamint a függetlenség kikiáltásának és körülményeinek jobb megértésének.
A dolgozat Koszovó kapcsán kitér az ENSZ rendszerére, szerepvállalására a nemzetközi béke és biztonság biztosítása tekintetében, a Biztonsági Tanács és a Főtitkár tevékenységére.
A szerző ismerteti a függetlenség kikiáltásának körülményeit, valamint a tanácsadó vélemény kérelmére vonatkozó eljárást. Nagy horderejű jogeset lévén az államok jelentős száma által előterjesztett írásbeli beadványok közül a legrelevánsabbak bemutatásra kerülnek. A dolgozat kritikai szempontú elemzést igyekszik adni a koszovói komplex problémakörről, mindvégig ügyelve az objektivitás kívánalmára.



